CELEX: C2007/283/72
Language: fi
Date: 2007-11-24 00:00:00
Title: Asia T-382/07: Kanne 5.10.2007 — Ranska v. neuvosto

24.11.2007   
            
            
               FI
            
            
               Euroopan unionin virallinen lehti
            
            
               C 283/40
            
         Kanne 5.10.2007 — Ranska v. neuvosto
   (Asia T-382/07)
   (2007/C 283/72)
   Oikeudenkäyntikieli: ranska
   Asianosaiset
   
      Kantaja: Ranskan tasavalta (asiamiehet: E. Belliard, G. de Bergues ja A.-L. During)
   
      Vastaaja: Euroopan unionin neuvosto
   Vaatimukset
   
               —
            
            
               Asetusten (EY) N:o 894/97, (EY) N:o 812/2004 ja (EY) N:o 2187/2005 muuttamisesta ajoverkkojen osalta 28.6.2007 annettu neuvoston asetus (EY) N:o 809/2007 (1) on kumottava;
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tällä kanteella riitautetun asetuksen tavoitteena on ottaa käyttöön yhdenmukainen ajoverkkojen määritelmä. Kantaja riitauttaa asetuksessa vahvistetun määritelmän siltä osin kuin siinä ajoverkkojen ryhmään sisällytetään thonaille-tyyppiset verkot ja näin ollen sisällyttää ne asetuksen N:o 894/97 (2) 11 a artiklassa säädetyn käyttökiellon alaan.
   Kanteensa tueksi kantaja esittää aluksi, että riidanalainen asetus on kumottava perustelujen puutteen vuoksi sikäli kuin siinä ei ilmoiteta syitä siihen, minkä vuoksi siinä laajennetaan ajoverkkoihin sovellettavat käyttörajoitukset koskemaan thonaille-verkkojen kaltaisia vakautettuja verkkoja.
   Toiseksi se esittää, että riidanalaisella asetuksella loukataan myös suhteellisuusperiaatetta, koska ajoverkkojen, sellaisena kuin ne on määritelty, kielto on selvästi soveltumaton yhtäältä tällä kiellolla tavoiteltuihin päämääriin ja toisaalta thonaille-verkon erityisominaisuuksiin — suhteessa muunlaisiin ajoverkkoihin — nähden.
   Lopuksi kantaja väittää, että ajoverkkojen kielto sellaisena kuin ne on määritelty asetuksessa N:o 809/2007 on syrjivä, koska, kun otetaan huomioon thonaille-verkkojen ominaisuudet, ei ole perusteltua käsitellä niitä samalla tavalla kuin muita ajoverkkoja.
   
      (1)  EUVL L 182, s. 1.
   
      (2)  Tietyistä kalavarojen teknisistä säilyttämistoimenpiteistä 29.4.1997 annettu neuvoston asetus (EY) N:o 894/97 (EYVL L 132, s. 1).